V poznámke pod čiarou * v tabuľke predbežného čerpania v prílohe 2 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky, ktoré majú byť podľa očakávania k dispozícii na financovanie tohto článku. Ak by sa teda bol uplatnil ukazovateľ na celkové financovanie vo výške 1 211,8 milióna EUR, ktoré by mali byť dostupné na financovanie tohto odvetvia, potom by sa nevyčerpalo –328,1 milióna EUR.

V prílohe 2, ktorá obsahuje predbežné čerpanie rozpočtu v roku 2016 za obdobie do 29. februára 2016, uvedené sumy rozpočtových prostriedkov na úrovni článku určených pre odvetvie ovocia a zeleniny a na neviazanú priamu pomoc nezohľadňujú už spomenuté pripísané príjmy. Predstavujú schválené rozpočtové prostriedky na tieto články vo výške 611,8 milióna EUR a 34 269,2 milióna EUR v uvedenom poradí. Celkové plánované rozpočtové prostriedky na rok 2016 dosiahli po zahrnutí pripísaných príjmov do týchto odvetví 1 211,8 milióna EUR pre odvetvie ovocia a zeleniny a 36 649,2 milióna EUR na neviazanú priamu pomoc.

Toto nedostatočné čerpanie je spôsobené pomalším tempom platieb uskutočňovaných členskými štátmi v porovnaní s profilom výdavkov ukazovateľa stanoveného pre vnútroštátne vinárske programy. Momentálne sa táto situácia považuje za dočasnú.

3.1.3.Mlieko a mliečne výrobky (–77,3 miliónov EUR)

Za hlavný dôvod úrovne plnenia v tomto článku možno označiť pokrok vo vykonávaní a uplatňovaní cielenej pomoci pre sektory chovu hospodárskych zvierat. Suma vo výške 420 milióna EUR z rozpočtových prostriedkov na cielenú schému pomoci sa vykazuje pod položkou 05 02 12 99 – Ostatné opatrenia (mlieko a mliečne výrobky). Keďže však členské štáty môžu prideliť pomoc pre výrobcov vo všetkých odvetviach chovu hospodárskych zvierat, úroveň čerpania rozpočtových prostriedkov v tomto článku bude nižšia a potrebné prevody budú musieť byť plánované s ohľadom na pokrytie výdavkov vykázaných v iných článkoch.

Pokiaľ ide o rýchlosť čerpania, ukazovateľ Komisie odhaduje rovnomerné rozdelenie výdavkov počas obdobia oprávnenosti do 30. júna 2016. Momentálne sa však táto situácia považuje za dočasnú a čerpanie tohto článku pozorne monitorujú útvary Komisie.

3.1.4.Bravčové mäso, vajcia a hydina, včelárstvo a iné živočíšne produkty (19,8 milióna EUR)

Toto prečerpanie rozpočtových prostriedkov vyplýva z cieleného opatrenia pomoci vyššie uvedeného v bode 3.1.3, pričom v tomto článku sú uvedené výdavky na príslušnú pomoc v sektore bravčového mäsa, zatiaľ čo celková suma rozpočtových prostriedkov je zahrnutá do článku 05 02 12 – mlieko a mliečne výrobky. Výsledkom je nadmerné čerpanie schválených rozpočtových prostriedkov pre tento článok, ktoré je kryté prevodmi rozpočtových prostriedkov z uvedeného rozpočtového článku 05 02 12.

3.2.Priame platby

Čerpanie rozpočtových prostriedkov na priamu pomoc bolo v porovnaní s úrovňou ukazovateľa k 29. februáru 2016 nižšie o 13 732,9 milióna EUR.

3.2.1.Neviazané priame platby (–12296,2 milióna EUR v porovnaní so schválenými rozpočtovými prostriedkami)

Pokiaľ ide o schválené rozpočtové prostriedky, túto úroveň plnenia spôsobili predovšetkým výdavky na režim základnej platby, ktorý je financovaný zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2016 (poznámka: podrobnosti sa uvádzajú v bode 2). Táto úroveň plnenia je výsledkom uplatňovania ukazovateľa v období do 29. februára 2016 na schválené rozpočtové prostriedky, ktoré nezahŕňajú príjmy pripísané tomuto článku.

V poznámke pod čiarou * v tabuľke predbežného čerpania v prílohe 2 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky, ktoré majú byť podľa očakávania k dispozícii na financovanie neviazanej priamej pomoci. Pokiaľ by sa bol tento ukazovateľ uplatnil na celkové finančné prostriedky vo výške 36 649,2 miliónov EUR, ktoré majú byť k dispozícii pre neviazanú priamu pomoc, zistené nedočerpanie rozpočtových prostriedkov by predstavovalo –14 612,6 milióna EUR.

Tento podstatný rozdiel v úrovni čerpania rozpočtu na neviazané priame platby je primárne spôsobený dočasnými oneskoreniami administratívneho charakteru, s ktorými sa stretávali niektoré členské štáty v prvom roku implementácie reformovaných režimov priamych platieb. Komisia každý mesiac pozorne sleduje situáciu, mieru plnenia členských štátov a prognózy budúcich výdavkov; v tejto chvíli považuje tento rozdiel za dočasný a očakáva, že neviazané priame platby budú nakoniec zavedené tak, ako bolo plánované v rozpočte na rok 2016.

3.2.2.Ostatná priama pomoc (–1 436,6 milióna EUR)

Toto nedostatočné čerpanie schválených rozpočtových prostriedkov na ostatnú priamu pomoc v porovnaní s profilom výdavkov stanoveného ukazovateľa je možné takisto prisúdiť predovšetkým dočasným oneskoreniam administratívneho charakteru, s ktorými sa stretávali niektoré členské štáty v prvom roku vykonávania, najmä však opatreniu dobrovoľne viazanej podpory, ktoré je súčasťou reformovaných režimov priamych platieb. Vývoj čerpania výdavkov podrobne monitoruje Komisia, ktorá momentálne očakáva úplné plnenie rozpočtu na rok 2016 pre iné priame platby.

3.3.Audit poľnohospodárskych výdavkov (–15,7 milióna EUR)

Okrem priamych výdavkov na monitorovacie a preventívne opatrenia a výdavkov na finančné opravy v prospech členských štátov celkovo vo výške 29,1 milióna EUR boli v rozpočte na rok 2016 zahrnuté odhady vo výške 29,5 milióna EUR na platby týkajúce sa riešenia sporov. Pri stanovovaní profilu výdavkov na riešenie sporov sa vzhľadom na to, že takýto profil nebol v minulosti stanovený, vychádzalo z toho, že členské štáty budú tieto sumy platiť rovnomerne počas celého roka. Do 29. februára 2016 však členské štáty neuskutočnili žiadne takéto platby. Okrem toho sa oneskorili očakávané rozpočtové prostriedky na monitorovacie a preventívne opatrenia, ktoré mali byť poukázané do 29. februára 2016. Preto v tejto kapitole rozpočtu na rok 2016 došlo v porovnaní s úrovňou ukazovateľa k nedostatočnému čerpaniu. V tomto momente sa táto situácia považuje za dočasnú a predpokladá sa úplné vyčerpanie rozpočtu.

4.Čerpanie príjmov pripísaných EPZF

Z tabuľky v prílohe 2 vyplýva, že k 29. februáru 2016 boli vyzbierané pripísané príjmy vo výške 1 305,4 milióna EUR . Konkrétne:

–príjmy z opráv podľa účtovníctva a rozhodnutí o overení súladu predstavovali 447,7 milióna EUR, pričom sa do konca rozpočtového roka ešte očakávajú ešte významné sumy,

–príjmy z nezrovnalostí predstavovali 45,6 milióna EUR, pričom sa do konca rozpočtového roka takisto očakávajú ďalšie sumy, a